Mojkovačka bitka
Mojkovačka bitka se odigrala za vrijeme Prvog svjetskog rata na sjeveru Crne Gore na samom početku 1916. godine, kada su se snage crnogorske vojske, za vrijeme velike austro-ugarske ofenzive uspješno oduprle napadu tehnički i brojčano nadmoćnijih austro-ugarskih snaga. Mojkovačka bitka je tako ostala upamćena kao jedna od najvećih pobjeda u crnogorskoj vojnoj historiji, ali i posljednja u kojoj su Crnogorci sudjelovali kao dio vojske vlastite nezavisne države. Samo nekoliko tjedana kasnije je kralj Nikola I Petrović potpisao kapitulaciju nakon koje su Austro-Ugari okupirali Crnu Goru, odnosno Crna Gora praktički izbačena iz rata. Značenje bitke je tokom sljedećih nekoliko decenija postalo predmetom različitih tumačenja i kontroverzi, uključujući i tvrdnje iz srpskih nacionalističkih i bjelaških krugova koji Nikolu optužuju da je svojom odlukom crnogorski uspjeh učinio uzaludnim, odnosno "izdao" svoje borce.

V. također
Mit o nožu u leđa

Crna Gora u Prvom svjetskom ratu
Austro-Ugarska u Prvom svjetskom ratu
Bitke Prvog svjetskog rata
1916